  Майя Бывальцева Удмуртиысь шоро-куспо семьяын анай, атай но одӥг быдэ вуымтэ нылпи луэ. Семьялэн, яратонлэн но осконлыклэн нуналзы азьын со сярысь ивортэ Удмуртстат. 2017-тӥ арын элькунын 9 сюрс 636 семья кылдытӥзы. Нылъёс ӵемысьгес бызё 20–24 аресазы (30 процентэз), пиос 25–29 аресазы кышноясько (32 процентэз). Кылем арын семья кылдытэм 69 нылъёс но 6 пиос 18 ареслэсь егитэсь вал. Пӧсьтолэзе кузпалъяськисьёс, куартолэзе сярысь, вить поллы тросгес. Вераны кулэ, миым 5 сюрс 265 паръёс люкиськизы. Кусыпъёс ӵемгес сӧрисько 5–9 ар ӵоже улыса, со котькуд ньылетӥез люкиськон учыр. Одӥг ар но ӵош улыны чидаллямтэ 153 паръёс, нош 766-ез 20 ар ӵошен улэмзы бере люкиськизы. Миым Удмуртиын 17 сюрс 877 нылпиос вордскизы, со пӧлысь 52 процентэз — пиос, 36 процентэз — нырысетӥ пиналъёс. Кунын нуиськись демографи политикалы луыса, семьяос тросгес пинал вайыны дӥсьто. Кылем арын кыкетӥ пинал вордӥзы 7 сюрс 572 анайёс, куинетӥзэ — 2 сюрс 891 нылкышноос, ньылетӥзэ, но солэсь тросэтӥзэ — 899 кышномуртъёс. Тегъёс: Ижкар Удмуртстат нылпиос Удмуртия семья лыдпусъёс  